Ir-Regolament tal-Kummissjoni (KEE) Nru 1799/2001
tat-12 ta’Settembru 2001
li tistabbilixxi l-livell tal-kummerċ tal-frott taċ-ċitru
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organiżazzjoni komuni tas-suq fil-frott u l-ħaxix ta’ l-ikel [1], kif l-aħħar emendat bir-Regolament tal-Kummissjoni (KE) Nru 911/2001 [2] u partikolarment l-Artikolu 2(2), tiegħu,
Billi:
(1) Il-frott taċ-ċitru huwa fost il-prodotti mniżżla fil-lista fl-Anness I mar-Regolament (KE) Nru 2200/96 li għalih iridu jiġu adottati normi. Ir-Regolament tal-Kummissjoni (KEE) Nru 920/89 li jippreskrivi n-normi ta’ kwalità għaz-zunnarija, frott taċ-ċitru, tuffieħ tad-deżerta u lanġas kif l-aħħar emendat bir-Regolament Nru 58 [3], ġie spiss emendat u ma jistax jiżgura iktar kjarezza [4].
(2) Ir-regoli għandhom għalhekk jiġu abbozzati mill-ġdid, u r-Regolament (KEE) Nru 920/89 għandu jitħassar. Għal dan l-iskop u fl-interess tal-preservazzjoni tat-trasparenza fis-suq dinji, għandu jitqies il-livell stabbilit għall-frott taċ-ċitru rakkomandat mill-Kumitat ta’ Ħidma dwar l-Istandardizzazzjoni tal-Prodotti li Jinħlew u ta’ l-Iżvilupp tal-Kwalita tal-Kummissjoni Ekonomika għall-Ewropa tan-Nazzjonijiet Uniti (UN/KEE).
(3) L-applikazzjoni ta’ dawn ir-riżultati għandha tirriżulta f’li prodotti ta’ kwalità mhux sodisfaċenti jitneħħew mis-suq, iġibu l-produzzjoni f’linja mal-ħteġijiet tal-konsumaturi u jiffaċilitaw ir-relazzjonijiet kummerċjali bażati fuq il-kompetizzjoni bil-fier, biex b’hekk igħinu t-titjib fil-qligħ (ta’ flus) tal-produzzjoni.
(4) In-normi huma applikabbli għall-istadji kollha tal-bejgħ fis-suq. Il-ġarr fuq distanzi twal, u l-ħażna għal ċertu perjodu taż-żmien u l-proċessi varji li minnhom il-podotti jridu jgħaddu jistġħu jikkawżaw ċerti bidliet minħabba l-iżvilipp bijoloġiku tal-prodotti jew minħabba n-natura relattiva tagħhom li jitħassru. Għandu jittieħed qies ta’ din id-deterjorazzjoni meta jiġu applikati n-normi fl-istadji tal-bejgħ fis-suq ta’ wara d-dispaċċ. Ġaladarba l-prodotti tal-klassi ‘Extra’ iridu jingħażlu u jiġu pakkjati b’kura partikolari, in-nuqqas tal-freskezza u ta’ kemm ikun wieqaf il-prodot għandhom jitqiesu f’dan il-każ.
(5) Il-miżuri provvduti f’dan ir-Regolament huma skond l-opinjoni tal-Kumitat tat-Tmexxija tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
Artikolu 1
In-nIn-norma tal-bejgħ għall-prodoti li ġejjin għandhom ikunu kif dikjarati fl-Anness:.
- larinġ ħelu, li jidħol fil-kodiċi tan-NK bin-Nru 080510,
- mandolin (li jinkludi tip ieħor ta’mandolin), klementina, wilkings u ċitru ibridu simili, li jaqgħu taħt il-kodiċi NK 080520,
- lumi, li jidħol fil-kodiċi tan-NK bin-Nru 08053010.
din Din in-norma għandha tapplika għall-istadji kollha tal-bejgħ fis-suq, fuq il-kondizzjonijiet preskritti fir-Regolament (KE) Nru 2200/96.
Madankollu, fi stadji wara d-dispaċċ, il-prodotti jistgħu juru fejn għandu x’jaqsam mad-dispożizzjonijiet dwar in-normi:
- nuqqas ħafif ta’ freskezza u ta’ kemm ikunu weqfin il-prodotti;
- għall-prodotti gradwati fi klassijiet oħra għajr il-klassi ‘Extra’, ħjiel ta’ deterjorazzjoni minħabba l-iżvilupp tagħhom u x-xejra tagħhom li jitħassru.
Artikolu 2
Ir-Regolament (KEE) Nru 920/89 qiegħed jiġi mħassar.
Artikolu 3
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika ill-ewwel jum tat-tielet xahar wara li jidħol fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussel, fit-12 ta’Settembru 2001.